A BIZOTTSÁG 150/2009/EK RENDELETE
(2009. február 20.)
Az egyes tejtermékekre nyújtott export-visszatérítésekre vonatkozó folyamatos pályázati felhívás megnyitásáról szóló 619/2008/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 161. cikke (3) bekezdésére, 164. cikke (2) bekezdésének b) pontjára és 170. cikkére a 4. cikkével összefüggésben,
mivel:
(1)
A 619/2008/EK bizottsági rendelet (2) meghatározza az ex ex 0405 10 19 9700 termékkód alá tartozó tömbös természetes vajra, az ex ex 0405 90 10 9000 termékkód alá tartozó, tartályokban lévő vajolajra, valamint az ex ex 0402 10 19 9000 termékkód alá tartozó sovány tejporra vonatkozó export-visszatérítésekkel kapcsolatos pályázati eljárás szabályait.
(2)
Az említett tejtermékekre vonatkozó export-visszatérítések meghatározása céljából folyamatos pályázati felhívás indul. A 619/2008/EK rendelet 4. cikkének (2) bekezdésével összhangban az egyes pályázati időszakokra havonta egyszer kerül sor. A tejtermékek romló piaci helyzetének jobb kezelése érdekében célszerű az export-visszatérítések meghatározását szolgáló pályázati eljárásokat havonta kétszer lefolytatni.
(3)
A 619/2008/EK rendeletet ezért ennek megfelelően módosítani kell.
(4)
Tekintettel arra, hogy sürgősen szükség van a piacot hatékonyan támogató lépésekre, indokolt, hogy e rendelet a kihirdetését követő napon hatályba lépjen.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 619/2008/EK rendelet 4. cikkének (2) bekezdése a következőképpen módosul:
1.
Az első albekezdésben a bevezető szöveg helyébe a következő szöveg lép:
„Az egyes pályázati időszakok minden, a harmadik albekezdésben említett határidőt megelőző kedden, (brüsszeli idő szerint) 13.00-kor kezdődnek, a következő kivételekkel:”;
2.
A harmadik albekezdésben a bevezető szöveg helyébe a következő szöveg lép:
„Az egyes pályázati időszakok minden hónapban az első és a harmadik kedden, (brüsszeli idő szerint) 13.00-kor érnek véget, a következő kivételekkel:”
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. február 20-án.